**СТАНОВИЩЕ**

**НА ДИСЕРТАЦИОНЕН ТРУД ЗА ПРИСЪЖДАНЕ НА ОБРАЗОВАТЕЛНА И НАУЧНА СТЕПЕН „ДОКТОР“**

**От доц. Лина Георгиева Малинова, дм**

Област на висше образование: **3. Социални, стопански и правни науки**

Професионално направление: **3.1. Социология, антропология и науки за културата (Етнология)**

Автор на дисертационния труд: **Магдалена Димитрова Пиринска- Апостолу**

Тема на дисертационния труд: **Антропологична характеристика на ученици (12 – 17 годишни) от Централна Гърция**

Научни консултанти: **чл. кор. проф. Йордан Алексиев Йорданов, дмн**

 **доц. д-р Мира Николаева Маркова**

Настоящото становище е във връзка със заповед РД 20 - 886 от 07.06.2018 г. на Ректора на СУ „Св. Климент Охридски“. Предоставени са дисертационен труд, автореферат към него и всички свързани с изготвянето на становището документи на Магдалена Димитрова Пиринска- Апостолу. Предоставените документи и материали са в съответствие с изискванията на Закона за развитие на академичния състав, Правилника за неговото прилагане и Правилника на СУ „Св. Климент Охридски“.

**Представяне на автора на дисертационния труд**

Магдалена Димитрова Пиринска- Апостолу е зачислена за докторант на самостоятелна подготовка с решение на Факултетния съвет на Исторически факултет от 18.11.2014 г. по професионално направление 3.1. Социология, антропология и науки за културата (Етнология) към катедра Етнология на СУ „Св. Климент Охридски“.

Магдалена Пиринска- Апостолу завършва средното си образование в Природо- математическа гимназия ,,Св. Св. Кирил и Методий” гр. Благоевград през 1988г. През 1991 г. завършва полувисше образование към МУ- София със специалност ,,Инструктор по хранене”. През 1996 г. завършва висше образование в СУ ,,Св. Климент Охридски”, степен магистър по биология. От 2001г. до настоящия момент е асистент по Антропология в катедра Зоология и антропология и преподавател в направления на физическата антропология - соматология, дерматоглифика, одонтология, палеоантропология.

Владее на добро ниво английски, руски и гръцки езици. Има участие в два научни проекта. Единият е ,,Спасителни археологични находки на обект №19 с. Вратица”. Вторият е ,,Проучване на митохондриалното разнообразие в българската популация за целите на съдебно- медицинската практика и популационната генетика” финансиран от МОН.

Магдалена Димитрова Пиринска- Апостолу има 5 успешно защитили дипломанта към катедрата по Зоология и антропология на СУ „Св. Климент Охридски“.

**ОПИСАНИЕ НА ДИСЕРТАЦИОННИЯ ТРУД**

Дисертационният труд на докторанта Магдалена Пиринска- Апостолу е 251 страници, от които 3 стр. са увод, 26 стр. литературен обзор, 1 стр. цел и задачи, 9 стр. кратка историческа и етнографска справка за изследваните райони в Гърция, с включени в него 2 фигури и 2 таблици, 18 стр. материал и методи, заедно с описанието на използваните статистически методи, използвани за обработка на собствените резултати. В тази част от дисертационния труд са показани 13 фигури и 10 таблици. Собствените резултати и тяхното обсъждане е 92 стр., 2 стр. изводи, 1 стр. приноси, 4 стр. обобщение. Използваната литература включва 450 източника, изписана на 22 стр., от които 34 на кирилица, и 416 на латиница. Приложенията са 65 стр., включващи таблици с дескриптивно - статистически параметри. Дескриптивната статистика на изследвания контингент от Тесалия и Епир, е разделен на възрастови, полови, социални и географски групи, по отношение на измерваните соматометрични и кефалометрични белези и индекси, с общ брой таблици – 60. Процентните рубрикации на изчислените соматометрични индекси е представено на 1 таблица, а процентните рубрикации на изчислените кефалометрични индекси включва също 1 таблица.

Целта на настоящото изследване е формулирана точно и е свързана с липса на данни или наличие на спорадични антропологични изследвания на подрастващите на територията на Гърция. Поставената цел на настоящия дисертационен труд е да се даде една по- пълна антропологична характеристика на изследвания контингент, въз основа на което да се проследят възрастовите промени, половите и териториалните вариации по основни морфологични и серологични белези на ученици на възраст от 12 до 17 години от Централна Гърция и уточняване възрастта на половото съзряване на девойките.

Изследването е проведено на територията на **област Тесалия** (3 окръжни града, 4 села и 2 острова) и **област Епир** (3 окръжни града) през периода 1997-2000 год. Тези региони обхващат 10,1% от населението на Гърция, което включва възрастова група от 12 до 17 годишна възраст, която според СЗО попада в периода на пубертета. В настоящия дисертационен труд са включени 6 соматометрични, 15 кефалометрични и 7 кефалоскопични белега, кръвногрупова принадлежност по системите АВО и Rh, а при момичетата е снета и възрастта на менархе.

За провеждане на настоящото антропологично изследване е взето разрешение от гръцкото Министерство на Образованието (1997-2000). Изследването е било разделено на етапи. Първия етап е бил свързан с попълването на бланки за информирано съгласие и молба за разрешение от директорите на съответните училища. Същите бланки и молби са раздадени и на учениците през втория етап за съгласие и подпис от двамата родители, в консенсус с местната нормативна уредба. По анкетен метод, контингентът е проучен по отношение на произхода до трето поколение назад без примеси, като по този начин дисертанта гарантира максимална теоретична чистота на получената извадка и изследването обхваща само коренното население на Гърция в посочените две области. Общия брой на изследваните момичета и момчета е **2683**, разпределени по области и по пол.По време на проучването е използвана стандартна антропологична апаратура (“GPM Antropologishe Instrumente” произведена от Siber Hegner Maschinen AG – Zurich) по класическата методика на Martin & Saller (1957) за метричните белези. За изпълнение на поставената цел са използвани както соматометрични показатели, (включващи антропологични точки, използвани при соматометрията; антропометрични размери на тялото; изчисляване на 9 соматометрични индекса и производни величини), така и кефалометрични показатели (включващи кефалометрични точки, кефалометричниразмери на главата и изчисляване на 12 соматометрични индекса и производни величини). За отчитането на кефалоскопичните белези са използвани унифицирани скали (форма на ушната мида и брой на tuberculum Darvinii, наличие на epikantus, форма на носа в профил, форма на брадичката в профил, цвят на очите (цвят на ириса), цвят на косата, форма на косите). Менарха е отчетен при 1242 момичета с точност до 1 месец. Извадката за кръвногруповата принадлежност включва 620 клинично здрави индивида от двата пола. Достоверността на различията между отделните групи по пол и регион на произход въз основа на описателните им белези е проверена с помощта на критерия хи квадрат (Chi2). Същият метод е използван и за кръвногруповата принадлежност на изследваните подгрупи, докато по отношение на възрастта на настъпването на първа менструация е приложен теста на Kruskal - Wallis. Поради хомогенността на получените резултати, изследваният контингент (12 – 17 годишни) е разделен на групи по полов, възрастов, териториално- географски и социално- демографски аспект с цел откриване на статистически значими различия между тези групи. Получените резултатите са представени в следния ред: соматометрични белези, соматометрични индекси, кефалометрични белези, кефалометрични индекси, скопични белези, възраст на първа менструация, кръвни групи. Собствените резултатите са написани и илюстрирани в раздела ,,Резултати и обсъждане” с 32 таблици и 69 фигури. Едновременното показване на получените резултати и обсъждането им с данни от други източници, дава по- добра и обобщаваща представа на четеца за различните вариетети в изследвания регион.

 От получените резултати са направени 10 извода. Приносите на дисертанта са разделени на две категории – приноси с научен характер и приноси с научно-приложен характер.

 **Приноси с научен характер:**

* Извършена е антропологична характеристика на представителна част от подрастващото население на Тесалия и Епир - Централна Гърция по основни антрополометрични измервания: 6 соматометрични белега, 9 соматометрични индекса, 15 кефалометрични белега и 12 кефалометрични индекса.
* Извършено е изследване на същия контингент по 7 основни скопични антропологични белега.
* Определени са границите на физическото съзряване на момичетата от Тесалия и Епир.
* Определени са честотите на срещане на кръвните групи в изследвания контингент и са изчислени генните им честоти, характеризиращи цяла Централна Гърция.
* Извършено е сравнение на измерените метрични белези и индекси и на честотите на срещане на скопичните белези по отношение на възрастово, полово, социално-демографско и териториално-географско разделение на контингента на подгрупи.
* Проследени са секуларни промени и други тенденции за белезите, индексите и менарха по литературни и наши данни.

**Приноси с научно-приложен характер:**

* Построени са растежни криви по изследваните соматометрични и кефалометрични белези, отнасящи се към част от подрастващото население на Тесалия и Епир - Централна Гърция, както и персентилни криви за тях, с цел разработване на ориентировачни соматометрични нормативи за оценка на физическото развитие на съответния изследван контингент.
* Изчислен е ИТМ на представителна извадка на подрастващото население от Централна Гърция. Заедно с неговите рубрикации може да послужи за прогнози и определяне на политики, целящи подобряване на общия здравен статус.
* На базата на уравнението, описващо корелационната връзка между ИТМ и възрастта на настъпване на менарха при момичетата е възможно да се предвиди приблизителната възраст на менарха при даден ИТМ.

Тези приноси, свързани с чистотата на извадката на изследвания контингент, могат да се използват от антрополозите като база за последващи антропологични изследвания в тези региони на Гърция, заради нарастващия миграционен поток, особено от източните страни и наличието на фенотип и генотип, несвойствен за централна Гърция.

 В главата ,,Обобщение” дисертанта кратко описва цялостната си разработка. С термина физическо развитие, който е свързан с динамични процеси на растеж в различните периоди от детството и забавящ се в интервала 16-18 години, освен с промените в морфо-функционалните свойства на организма при оптимални условия, може да бъде разглеждано и в един по- различен аспект - етническия. Вариабилността на изследваните 6 соматометрични белега, 9 соматометрични индекса, 15 кефалометрични белега и 12 кефалометрични индекса на подрастващи от 12 до 17 годишна възраст от Централна Гърция е дисперсна, като дисертанта не може да извлече генерални тенденции по възрастов, полов, социално- демографски и териториално- географски аспект. По отношение на растежа на всички изследвани соматометрични и кефалометрични белези освен височината на устните, момчетата от Централна Гърция изпреварват съответните момичетата във възрастовия диапазон от 12 до 17 години. Установен е полов диморфизъм и по средните стойности на 2 соматометрични и 8 кефалометрични белега от общо изследваните 6 соматометрични и 15 кефалометрични, който се засилва с възрастта. Изследваните подгрупи по съвкупността от соматометрични белези и индекси без оглед на възраст се оказват по- близки по отношение на полова принадлежност, отколкото по социално- демографски или териториално- географски аспект. Изследваните подгрупи по съвкупността от кефалометрични белези без оглед на възраст са по- близки по териториално- географски, а не по социално- демографски аспект или полова принадлежност, докато при кефалометричните индекси такава зависимост не е открита.

Научните публикации във връзка с дисертационния труд на докторанта Магдалена Димитрова Пиринска- Апостолу са две, в чужди издания.

**ЗАКЛЮЧЕНИЕ**

След подробното ми запознаване със съдържанието на дисертационния труд, автореферата и всички други документи на дисертанта Магдалена Димитрова Пиринска- Апостолу, мога да заключа, че те отговарят на нормативно поставените изисквания за придобиване на образователна и научна степен „ДОКТОР“. Представеният труд е упорита и неуморна работа в продължение на години и показва умението на докторанта да борави с всички методи на антропологичните изследвания. Представения труд е една напълно завършена разработка, касаеща ,,трудна” възраст – пубертета, в индивидуалното развитие на човека. Получените резултати могат да послужат като база за по- далечни антропологични изследвания, както и за сравнителна база с други части на Гърция, дори и за определяне на политики, целящи подобряване на общия здравен статус на подрастващите. Изследователската, приложната и публикационната дейност (две публикации в чуждестранни издания) на дисертанта Магдалена Димитрова Пиринска- Апостолу, отговарят напълно на критериите и изискванията, посочени в Закона за развитието на академичния състав на Република България и в Правилника за неговото прилагане.

Научно- изследователската и публикационната дейност напълно отговарят на критериите и изискванията, посочени в Закона за развитието на академичния състав в Република България и в Правилника за неговото прилагане. Като се отчетат приносите и тяхната фундаментална значимост за гръцката популация и задълбочеността на проучването, с основание и убедено препоръчвам на уважаемите членове на научното жури да гласуват положително за присъждане на дисертанта Магдалена Димитрова Пиринска- Апостолу, на образователната и научна степен „Доктор”.

10.03. 2020г. Изготвил становището:

Гр. София Доц. д-р Лина Георгиева Малинова, ДМ